Basṭus, yemla-as akk iberdan, yetteffeɣ yid-s timeddiyin, almi d yiwet n tufɣa ɣer Tegzirt, yessebgen-as-d udem-is aḥeqqani, yemla-as belli d awezɣi ad tt-yaɣ, imi dayen yeddem dir ray ad uxeṭṭeb Wezna.Tiziri werɛad uminen imeẓẓaɣ-is iwayen tesla, yerna-as-d lexbar n tmettant n yemma-as; ddukklent-as-d tlufa, yebda layas yessaɣ deg-s, qrib tenɣi ula d iman-is, imi wid akk tḥemmel deg tudert-is ǧǧan-tt. Kra kan n tallit teččur ul-is d asirem, tɛawed akk timuɣliwin, teggul ad teǧǧ ayen itt-yeǧǧan. Tɛawed-as i lbak, tewwi-id, teckcem ɣer tesdawit, anda id-teffeɣ d tabugaṭut ɣef tlufa d yizerfan n tmeṭṭut anda ma tella.